Billy Cranston

Billy Cranston on kuvitteellinen henkilö Power Rangers -universumissa. Hänet muistetaan parhaiten sinisenä rangerina ja myöhemmin sinisenä ninja rangerina ensimmäisessä Power Rangers -sarjassa Mighty Morphin Power Rangers. Billy oli alkuperäisistä Power Rangereista ainoa, joka toimi rangerina koko Mighty Morphin Power Rangers -sarjan ajan. Hän on toiminut myös kaikista Power Rangereista toiseksi pisimpään rangerina, edellään vain Tommy Oliver. Billyä pidettiin syystäkin ryhmän aivoina. Hän pystyi rakentamillaan laitteilla ratkaisemaan ongelmia, joita edes Zordon ei ollut ennalta aavistanut. Billy suunnitteli myös rangereiden ranteissaan pitämät kommunikaattorit. Häntä näytteli David Yost.

Hahmon historia
Mighty Morphin Power Rangers
Kun viisas ja hyväntahtoinen tietäjä Zordon havaitsi vuosituhansia aiemmin vangitsemansa avaruusnoita Rita Repulsan karanneen hän valitsi Billyn yhdessä Jason Lee Scottin, Zack Taylorin, Trini Kwanin ja Kimberly Hartin kanssa suojelemaan maailmaa. Zordon antoi viisikolle voimakolikot, joiden avulla he pystyivät muuttumaan Power Rangereiksi. Zordon antoi heille myös Dinozordit, jotka yhdistämällä he pystyivät muodostamaan Megazordin ja taistelemaan sen avulla Ritan suurentamia hirviöitä vastaan. Billystä tuli Sininen Power Ranger, joka sai ohjattavakseen Triceratops Dinozordin.Mighty Morphin Power Rangers: 1. tuotantokausi; "Day of the Dumpster" Hänellä oli aseinaan kaksi voimakeihästäMighty Morphin Power Rangers: 1. tuotantokausi; "Teamwork". Toisella tuotantokaudella, kun rangerit siirtyivät käyttämään Thunderzordeja Dinozordien sijasta Billy sai uudeksi zordikseen Unicorn ThunderzordinMighty Morphin Power Rangers: 2. tuotantokausi; "The Mutiny II". 

Billy oli sarjan alussa stereotyyppinen "nörtti". Muut rangerit, erityisesti Trini, puolustivat häntä uskollisesti ja Billystä muuttuikin ajan kuluessa vahvempi yksilö. Hän oli yksi parhaista oppilaista Angel Groven lukion tiedekerhossa ja auttoikin usein kerhon nuorempia jäseniä. Kerran hän muun muassa auttoi nuorta Willyä Angel Groven tiedemessuja varten Willyn rakentaman virtuaalitodellisuuslaitteen kanssa.Mighty Morphin Power Rangers: 1. tuotantokausi; "I, Eye Guy" Billy oli myös valmistanut rangereiden ranteissaan pitämät kommunikaattorit, jotka eivät pelkästään mahdollistaneet yhteydenpitoa komentokeskuksen kanssa vaan olivat myös etäyhteydessä komentokeskuksen telesiirtymisyksikköön.Mighty Morphin Power Rangers: 1. tuotantokausi; "High Five" 

Billy oli lapsena saanut kalakammon, kun hän oli tehnyt sormellaan vesipyörteitä järvenpintaan ja kala oli purrut häntä. Hän kärsi pelosta vielä teinivuosinaankin, jota Rita myöhemmin pahensi entisestään langettamallaan loitsulla. Billy joutui myöhemmin voittamaan pelkonsa, kun hän oli rangereista viimeisenä jäljellä taistelussa Goo Fish nimistä hirviötä vastaan. Hän onnistui pelastamaan ystävänsä ja pääsi sen jälkeen lopullisesti pelostaan eroon. Hän kävi sitten jopa kalassa nuorisokeskuksen omistaneen Ernien kanssa.Mighty Morphin Power Rangers: 1. tuotantokausi; "Something Fishy"

Jokainen rangereista oli ryhmän jäsenenä ainutlaatuinen. Billyn erityistaitona oli hänen suunnaton älykkyytensä. Hän pyrki kehittymään myös fyysisesti. Billy oli mukana sarjassa neljän vuoden ajan, jonka aikana hän muuttui henkseleitä ja silmälaseja käyttäneestä älyköstä itsevarmaksi, hyper-älykkääksi atleetiksi. Hänestä muovautui ajan myötä varsin taidokas taistelija, joka oli myös osittain Trinin Howard-sedän ansiota.Mighty Morphin Power Rangers: 1. tuotantokausi; "Dark Warrior" Jason ja myöhemmin Tommy auttoivat Billyä saavuttamaan punaisen vyön karatessa. 

Billy pelasti älykkyytensä avulla rangerit ja sitä kautta koko maailman useita kertoja. Hänen rakentamalla RADBUG-autolla rangerit pääsivät muun muassa komentokeskukseen, kun vihreä ranger oli vaurioittanut komentokeskuksen tietokoneita, katkaissut yhteyden Zordoniin ja tehnyt Alphan toimintakyvyttömäksi.Mighty Morphin Power Rangers: 1. tuotantokausi; "Green with Evil, Osa I" Billy oli taitava useilla tekniikan osa-alueilla. Hän kehitti muun muassa laitteen, joilla rangerit pääsivät astumaan Ritan pimeään ulottuvuuteen.Mighty Morphin Power Rangers: 1. tuotantokausi; "The Green Candle, Osa II" Hän myös osasi kytkeä pois Alpha 5:n itsetuhomekanismin.Mighty Morphin Power Rangers: 2. tuotantokausi; "The Wanna-Be Ranger" Billy alkoi urheilullisemman olemuksensa johdosta houkutella puoleensa enemmän myös tyttöjä.  

Billy hyväksyttiin myös Amerikan nuoret tiedemiehet -ohjelmaan.Mighty Morphin Power Rangers: 1. tuotantokausi; "Grumble Bee" Billyn isä nähtiin ensimmäisellä tuotantokaudella Angel Groven lukion vanhempainillassa.Mighty Morphin Power Rangers: 1. tuotantokausi; "Return of an Old Friend I-II" Toisella tuotantokaudella Billy ystävystyi Zackin serkun Curtisin kanssa, joka oli tullut uutena oppilaana Angel Groven lukioon.Mighty Morphin Power Rangers: 2. tuotantokausi; "Green No More, Osa 1" Curtisin kiinnostus musiikkia kohtaan ja erityisesti trumpetin soittaminen herätti Billyn kiinnostuksen jazzin rytmikuvioita kohtaan.Mighty Morphin Power Rangers: 2. tuotantokausi; "Orchestral Maneuvers in the Park" Myöhemmin toisella tuotantokaudella vuoteen 1880 joutunut Kimberly värväsi Billyn esi-isän Williamin kaikkein ensimmäiseksi Siniseksi Rangeriksi, kun hän kokosi ja johti hetken ajan Villin lännen rangereita taistelussa Goldaria ja hänen apulaisiaan vastaan.Mighty Morphin Power Rangers: 2. tuotantokausi; "Wild West Rangers I-II"

Kolmannella tuotantokaudella Billy sai uudet voimat Ninjorilta, joka antoi hänelle susikolikon, jolla Billystä tuli Sinisen Ninja Ranger.Mighty Morphin Power Rangers: 3. tuotantokausi; "Ninja Quest, Osa 3" Billy ohjasi siitä eteenpäin Wolf NinjazordiaMighty Morphin Power Rangers: 3. tuotantokausi; "Ninja Quest, Osa 4" ja myöhemmin vielä Sinistä ShogunzordiaMighty Morphin Power Rangers: 3. tuotantokausi; "Changing of the Zords, Osa 3".

Mighty Morphin Alien Rangers
Mighty Morphin Power Rangersin viimeisessä jaksossa paha Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena rangerit olivat muuttuneet lapsiksi eivätkä pystyneet enää käyttämään voimiaan.Mighty Morphin Power Rangers: 3. tuotantokausi; "Rangers in Reverse" Billy rakensi ninjakolikoista voimansa ottaneen koneen, jolla hän toivoi pystyvänsä palauttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä.Mighty Morphin Alien Rangers: Jakso 3: "Climb Every Fountain" Billy oli sen takia Mighty Morphin Alien Rangers -minisarjassa rangereista ainoa, jota suurimmaksi osaksi esitti hänen tavallinen näyttelijänsä. Viisi yhä lapsina ollutta rangeria lähtivät eri aikakausille etsimään Zeokristallin palasia. Billy toimi sillä aikaa yhteyshenkilönä Aquitarin Rangereiden ja Maan välillä. Billy yritti myös parantaa Aquitarin Rangereiden selviytymistä Maapallon olosuhteissa erilaisten koneiden avulla.Mighty Morphin Alien Rangers: Jakso 6: "Water You Thinking?" 

Power Rangers Zeo
Sarjan Power Rangers Zeo alussa Billy päätti luopua rangerina olosta ja antoi Tanyan ottaa hänen paikkansa taisteluissa. Billy kuitenkin jatkoi yhä ryhmän avustajana, joka suunnitteli ja kehitti Zeo Rangereiden käyttämiä aseita, välineitä ja zordeja. Billy sanoi, että voisi ryhtyä tarvittaessa myöhemmin rangeriksi.Power Rangers Zeo: Jakso 2; "A Zeo Beginning II" Billy valmistui etuajassa myös Angel Groven lukiosta ja lähti sen jälkeen hetkeksi selvittämään Aquitar-planeetalle ongelmia.Power Rangers Zeo: Jakso 10; "Graduation Blues" Myöhemmin paluumatkasta Maahan tuli kaikkea muuta kuin helppo, kun King Mondo sysäsi Billyn avaruusaluksen pois sen kurssilta.Power Rangers Zeo: Jakso 14; "Mr. Billy's Wild Ride" 

Myöhemmin katsojille uskoteltiin toistuvasti Billyn olleen salaperäinen kultainen ranger kunnes se paljastui Trey of Triforiaksi. Billyllä oli tapana aina kultaisen rangerin näyttäytyessä kadota yllättäen ja hän käyttäytyi muutenkin salaperäisesti.Power Rangers Zeo: Jakso 27; "The Power of Gold"Power Rangers Zeo: Jakso 30; "Rock-a-Bye Rangers"Power Rangers Zeo: Jakso 31; "Do I Know You?" Myöhemmin nähtiin ettei Billy ollut kultainen ranger ja usein ollaan sitä mieltä, että Billy oli todellisuudessa kiireinen suunnitellessaan rangereille heidän seuraavalla tuotantokaudella sarjassa Power Rangers Turbo käyttämiä turbovoimia. Myöhemmin Trey of Triforia haavoittui ja joutui jakautumaan identtisiksi kolmosiksi ja siten luovuttamaan voimansa parantumisensa ajaksi jollekin muulle. Kultaisen rangerin voimia yritettiin aluksi siirtää Billylle, mutta hän oli aiemmin komentokeskuksen räjähtäessä altistunut negatiiviselle protonienergialle eikä siirto siksi onnistunut.Power Rangers Zeo: Jakso 33; "Revelations of Gold" Kultaisen rangerin voimat siirrettiin lopulta alkuperäisenä punaisena Power Rangerina toimineelle Jason Lee Scottille.Power Rangers Zeo: Jakso 34; "A Golden Homecoming"

Myöhemmin Billy alkoi nopeasti vanheta, koska hän oli minisarjassa Mighty Morphin Alien Rangers muuttunut oikean ikäiseksi eri menetelmällä kuin muut. Lopulta Billy meni Aquitar-planeetalle hoidettavaksi ja hän nuorentui takaisin oikean ikäiseksi nuoruuden lähdettä muistuttaneessa paikassa. Parantumisen jälkeen Billy kuitenkin päätti jäädä Aquitarille asumaan ollakseen yhdessä ihastuksensa Cestrian kanssa.Power Rangers Zeo: Jaksot 47-48; "Rangers of Two Worlds I-II" 

Billyn näyttelijä David Yost sanoi haastattelussa lopettaneensa sarjassa näyttelemisen toistuvien hänen seksuaaliseen suuntautumiseen kohdistuneiden loukkausten takia, jotka olivat tulleet sarjan tekijöiden, tuottajien, ohjaajien ja käsikirjoittajien taholta."Interview with David Yost Part 3", No Pink Spandex. Luettu 3.1.2013.  Vähän Yostin haastattelun jälkeen sarjassa noihin aikoihin tuottajana toiminut Scott Page-Pagter kielsi Yostin esittämät syytökset ja sanoi Yostin jättäneen sarjan palkkaa koskeneiden erimielisyyksien ja huonojen henkilökemioiden takia. Yostin yllättävän lopettamispäätöksen takia viimeisessä jaksossa, jossa Billy esiintyi hänestä näytettiin vain vanhaa kuvamateriaalia ja joku muu myös ääninäytteli hahmoa. Yost myös jätti sarjan alkuperäisestä Power Ranger -ryhmästä viimeisenä, vaikka hänen entinen ryhmänjohtajansa Jason toimikin kultaisena rangerina juuri noihin aikoihin.

Lähteet

Aiheesta muualla
 powerrangers.com 
 Billy Cranston rangercentral.comissa 

Luokka:Power Rangersin hahmot
Luokka:Mighty Morphin Power Rangers
Luokka:Power Rangers Zeo
Luokka:Kuvitteelliset keksijät
Luokka:Kuvitteelliset tieteilijät
Luokka:Televisiohahmot